**Koraci pri izradi učeničkog projekta**

Traženje ideje za projekt – prikupljanje podataka (školski udžbenici, časopisi, enciklopedije, internet i razna druga literatura).

Pisani projekt treba sadržavati, uredno pisano i na urednom papiru, sljedeće:

1. NASLOVNA STRANICA (naslov u sredini, u lijevom uglu datum rada, u desnom ime, prezime, razred i škola učenika koji je radio projekt)
2. UVOD (sažeto opisati pristup čitavoj priči poznavanjem gradiva i činjenica koje se odnose na projekt. Na primjer, ako radis projekt Kolika je gustoća čokolade, u uvodu treba opisati što je gustoća, volumen i masa, mjerne jedinice, opiasti kako se mogo mjeriti, izračunati određene fizikalne veličine koje se navode u projektu.)
3. HIPOTEZA – pretpostavka (postaviti pitanje u obliku tvrdnje koju treba provjeriti kroz projekt; ako je hipoteza ispravna – znači dokazati je, a ako nije – znaći odbaciti je. Na primjer: pretpostavljam da je gustoća čokolade za kuhanje veće gustoće od gustoće lepršave čokolade jer, kad držim u ruci isti komadić tih čokolada, čini mi se da je čokolada za kuhanje teža...)
4. EKSPERIMENTALNA PROCEDURA (navesti popis pribora koji je potreban za izvođenje pokusa, opisati detaljno izvođenje pokusa i mjerenja zapisati i svrstati u tablice mjerenja i svega što se radilo – podaci ovise o vrsti eksperimenta i projekta.)
5. IZRAČUNAVANJE I REZULTATI (opisati zapažene pojave, izračunati što treba, nacrtati grafove i sve podatke srediti)
6. ZAKLJUČAK (potvrđivanje ili odbacivanje hipoteze, interpretirati rezultate i napisati do kakvih zaključaka ste došli, opisati eventualne probleme pri izvođenju projekta, opisati stečeno iskustvo i ostale naučene stvari tijekom projekta).
7. IZVORI ZNANJA I LITERATURA (napisati popis literature).

Sretno u pisanju svog (prvog) znanstvenog rada!